laion/Wikipedia-Exotic huggingface dataset:
თბილისის წმინდა ალექსანდრე ნეველის ეკლესია

თბილისის წმინდა ალექსანდრე ნეველის სახელობის რუსული ეკლესია — მართლმადიდებლური ქრისტიანული ეკლესია თბილისში (ჩუღურეთის რაიონი), ისტორიული მიკროუბნის ახალი კუკიის ტერიტორიაზე, კოტე მარჯანიშვილისა და ივანე ჯავახიშვილის ქუჩათა შესაყარზე. ეკლესია აგებულია 1863-1864 წლებში. ღვთისმსახურება აღევლინება საეკლესიო სლავურ ენაზე. ეკლესია აშენდა თბილისის მოქალაქეთა პირადი შენაწირებით და რუსეთის წმინდა სინოდის მიერ გამოყოფილი თანხის მეშვეობით. 1886 წელს მნიშვნელოვნად გაფართოვდა, აღიმართა ერთიარუსიანი სამრეკლო კარიბჭით და ქვის კიბით, ხოლო 1913 წელს აშენდა თეოდორესეული ღვთისმშობლის ხატის სამლოცველო, რომელიც მიეძღვნა რომანოვების დინასტიის 300 წლისთავს. ეკლესიაში ორი ტრაპეზია: წმინდა ალექსანდრე ნეველის სახელობისა და წმინდა ნიკოლოზ საკვირველთმოქმედის სახელობისა. ეს უკანასკნელი 1900 წელს დაარსდა საკურთხევლის მარჯვნივ მდებარე ეგვტერში — რუსეთის იმპერატორ ნიკოლოზ II-ის მირონცხების პატივსაცემად. 1957 წელს ალექსანდრე ნეველის ეკლესიაში ბერად ეკურთხა საქართველოს მომავალი კათოლიკოს-პატრიარქი ილია II. ალექსანდრე ნეველის ეკლესიის ეზოში დაკრძალული არიან მიტროპოლიტი ზინობი (მაჟუგა) (ეკლესიის წინამძღვარი 1950-1985 წლებში) და სქემარქიმანდრიტი ვიტალი (სიდორენკო). ენციკლოპედია „თბილისი“, თბ., 2002. — გვ. 966, ISBN 99928-20-32-2. გაზეთი „საპატრიარქოს უწყებანი“, № 34, 1999 წ.
ნავთლუღის წმინდა ბარბარეს ეკლესია

ნავთლუღის წმინდა ბარბარეს ეკლესია, ზემო ნავთლუღის წმინდა ბარბარეს ეკლესია — ქართული მართლმადიდებლური ეკლესია თბილისში, დგას ნავღლუღის ხევის მარცხენა მხარეს, ბერი გაბრიელ სალოსის გამზირზე. მშენებლობა დაიწყო 1856 წლის 18 მარტს დეკანოზ იაკობ და მღვდელ თეოფანე ჩიჯავაძეების თაოსნობითა და ხარჯით. ნაგებია ქართული აგურით. 1873 წლის 4 დეკემბერს ეკლესია აკურთხა საქართველოს ეგზარქოსმა ევსევიმ. ახლადაგებულ ეკლესიას ექვმდებარებოდა ნავთლუღის წმ. ბარბარეს ძველი (ქვემო) ეკლესიაც. ეკლესიის სიგრძეა 24 მ, სიგანე — 10 მ, სიმაღლე — 20 მ. ტაძრის შიგნით, საკურთხევლის მახლობლად, საფლავის ქვაზე შემორჩენილია ქართულ-რუსული ეპიტაფია „აღმშენებელი ამა წმ. ტაძრისა დეკანოზი იაკოფ მაქსიმეს ძე ჩიჯავაძე. 1819–90 წ.“ ენციკლოპედია „თბილისი“, თბ., 2002. — გვ. 966, ISBN 99928-20-32-2.
დოფამინი

დოფამინი — ენდოკრინული სისტემის მიერ გამომუშავებული ჰორმონი, საკმაოდ ძლიერი ნეირომედიატორი, რომელიც მნიშვნელოვან როლს თამაშობს ფიზიოლოგიური და ფსიქო-ემეციური პროცესების მიმდინარეობაში. ზეგავლენას ახდენს განწყობაზე, სიამოვნების და სიხარულის განცდაზე, მოტივაციაზე, სწავლა-შემეცნებით პროცესზე, კოგნიტურ ფუნქციებზე, ეიფორიის შეგრძნებაზე და სხვა. დოფამინის უკიდურესი ნაკლებობა ასოცირებულია შიზოფრენიასთან და პარკინსონის დაავადებასთან. ეს ჰორმონი ბუნებრივ ნარკოტიკულ საშუალებას შეიძლება შევადაროთ, რომელიც ტვინში გამომუშავდება. მისი დეფიციტი იწვევს მოტივაციის უნარის დაქვეითებას, ცხოვრებისადმი ინტერესის დაკარგვას, სიზარმაცეს, მეხსიერების გაუარესებას, ძილის პრობლემებს. სისხლში დოფამინის გადაჭარბებული რაოდენობით კონცენტრაციამ შესაძლოა გამოიწვიოს მოუსვენრობის შეგრძნება, ჰიპერაქტიურობა. დოფამინი ჩართულია ქცევისა და მოტორული უნარების რეგულირებაში. სისხლძარღვებში იგი იწვევს მათ გაფართოებას, თირკმელებში ზრდის შარდის გამოყოფას, იმუნურ სისტემაში ამცირებს ლიმფოციტების აქტივობას, ხოლო პანკრეასში ამცირებს ინსულინის გამომუშავებას, ასევე ამცირებს კუჭ-ნაწლავის მოძრაობას და იცავს ნაწლავის ლორწოვან გარსს. დოფამინი გამოიყენება როგორც ინტრავენური პრეპარატი, გულის უკმარისობის ან კარდიოგენური შოკის დროს. დოფამინერგული ქვესისტემები კონტროლდებიან ან თავად აკონტროლებენ ნორადრენერგულ, სეროტონერგულ, ქოლინერგულ, მელატონერგულ, გლუტამატერგიულ, პეპტიდერგიულ სისტემებს. დოფამინს აქვს ადრენერგული ნივთიერებებისთვის დამახასიათებელი მთელი რიგი ფიზიოლოგიური თვისებები. ↑ Dopamine - healthdirect en. ციტირების თარიღი: 2023-08-12 ↑ andromed ka. ციტირების თარიღი: 2024-01-05 ↑ What is dopamine? - Cleveland Clinic en. ციტირების თარიღი: 2022-03-23 ↑ The Role of Dopamine and Its Dysfunction as a Consequence of Oxidative Stress en. ციტირების თარიღი: 2015-12-06
ვერსალის საზავო ხელშეკრულება

ვერსალის საზავო ხელშეკრულება შეიძლება აღნიშნავდეს: ვერსალის საზავო ხელშეკრულება — აშშ-ისა და მისი მოკავშირეების ხელშეკრულება დიდ ბრიტანეთთან ვერსალის საზავო ხელშეკრულება — ხელშეკრულება, რომლითაც ოფიციალურად დასრულდა პირველი მსოფლიო ომი
ანტონ კეკელიძე

ანტონ კეკელიძე (დ. 20 ივლისი, 1942) — ქართველი ექიმი, მეცნიერი. 1965 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1965–1978 წლებში იყო კასპის საავადმყოფოს ექიმი–ლარინგოლოგი. 1969–1971 წლებში თბილისის სახელმწიფო სამედიცინო ინსტიტუტის ასპირანტი. 1971–1982 წლებში თბილისის სახელმწიფო სამედიცინო ინსტიტუტის ყელ–ყურ–ცხვირის კათედრის ასისტენტი. 1983 წლიდან ამავე კათედრის დოცენტი. 1994 წლიდან თბილისის სახელმწიფო სამედიცინო ინსტიტუტის რეზიდენტურის, ზოგადი სპეციალიზაციისა და საწარმოო პრაქტიკის დეკანი. ავტორია 42 სამეცნიერო ნაშრომის ოტოლარინგოლოგიის აქტუალურ საკითხებზე. მისი ხელმძღვანელობით დაცულია საკანდიდატო დისერტაცია. 1993 წელს დაიცვა საკანდიდატო დისერტაციის თემა — „პოლიკარდიოგრაფიული გამოკვლევები ქრონიკული ტონზილიტის დროს ოპერაციამდე და ოპერაციის შემდგომ.“ 2000 - ღირსების ორდენი ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია. თბ., 2000, გვ. 147 წიგნი ღირსებისა: ტ. 5 / შემდგ.: თამაზ ყიფიანი (რედ.), თენგიზ გაჩეჩილაძე, გურამ სიმონიშვილი. თბ., 2003, გვ. 77 ანტონ კეკელიძე — საქართველოს ბიოგრაფიული ლექსიკონი
OVO

OVO — პიტერ გებრიელის კონცეპტუალური ალბომი, რომელიც ამავე დროს არის შოუს The Millennium Show თანმხლები მუსიკალური მასალა. ალბომი გამოვიდა 2000 წლის 29 აგვისტოს. მის ჩაწერაში მონაწილეობა მიიღეს ნენე შერიმ, რეპერმა როსკომ, რიჩი ჰევენსმა, ელიზაბეტ ფრეიზერმა და სხვა მუსიკოსებმა. ალბომში გამოყენებულია უამრავი ელექტრონული თუ ტრადიციული ინსტრუმენტი. აუდიოდისკზე ჩაწერილია ოვოს, ალბომის მთავარი გმირის ისტორია, შეზღუდული რაოდენობით გამოცემულ დისკებს კი თან ახლავს ამ ისტორიის წიგნი. სიმღერები ამ ალბომიდან შესრულდა ჯულს ჰოლანდის გადაცემაში — ესენი იყო „Father, Son“ და „Downside Up“. (ორივე შეტანილია პიტერის DVD დისკზე Still Growing Up: Live & Unwrapped). რამდენიმე სიმღერა („Father, Son“, „The Tower That Ate People“, „White Ashes“, და „Downside Up“) აგრეთვე სრულდებოდა პიტერის ტურნეს Growing Up Live ფარგლებში. სიმღერაში Downside Up ვოკალურ პარტიას ასრულებდა მელანი გებრიელი, პიტერის შვილი. პიტერი იხსენებს: მთელი იდეა ეფუძნება იმას, რომ ყოველი იდეოლოგია სეზონის მსგავსი რამ არის: ზაფხულს მოჰყვება გაზაფხული, შემდეგ შემოდგომა, ზამთარი...თუკი რამე იბადება, მისი წინამორბედი კვდება. ჩვენ ვცადეთ ამ იდეის ილუსტრირება სამი თაობის წარდგენით, რომელიც ერთი ოჯახიდან არის. მამა აქ აგრიკულტურის მოყვარულია, შვილი - ინდუსტრიის მომხრე, ხოლო ახლადშობილი - პოსტ-ინდუსტრიული ეკონომიკისა და საზოგადოების წევრი. ყველა სიმღერის ავტორი — პიტერ გებრიელი, გარდა კომპოზიციის „The Weaver’s Reel“ (თანაავტორი — რიჩარდ ევანსი). ინფორმაცია საიტზე Discogs ↑ Jurek, T.. (2011 [last update])OVO - Peter Gabriel | AllMusic. allmusic.com. ციტირების თარიღი: 25 July 2011. ↑ Owen, Spencer. (30 November 2000) Peter Gabriel: OVO: The Millennium Show. Pitchfork. ციტირების თარიღი: 5 დეკემბერი 2020 ↑ neekafat. (3 დეკემბერი 2017) Peter Gabriel: OVO. Sputnikmusic. ციტირების თარიღი: 5 დეკემბერი 2020
წმინდა ბარბარეს ეკლესია

წმინდა ბარბარეს ეკლესია შეიძლება აღნიშნავდეს: ალმატის წმინდა ბარბარეს ეკლესია ახალსოფლის წმინდა ბარბარეს ეკლესია ახმეტის წმინდა ბარბარეს ეკლესია ბათუმის წმინდა ბარბარეს ეკლესია ბაკურციხის წმინდა ბარბარეს პირველი ეკლესია ბაკურციხის წმინდა ბარბარეს მეორე ეკლესია გუდავის წმინდა ბარბარეს ეკლესია დიდი ატენის წმინდა ბარბარეს ეკლესია დიხაზურგის წმინდა ბარბარეს ეკლესია დორეთკარის წმინდა ბარბარეს ეკლესია ველისციხის წმინდა ბარბარეს ეკლესია ზემო კოდისწყაროს წმინდა ბარბარეს ეკლესია თელავის წმინდა ბარბარეს ეკლესია იკოთის წმინდა ბარბარეს ეკლესია მატნის წმინდა ბარბარეს ეკლესია მელაანის წმინდა ბარბარეს ეკლესია მღვიმევის წმინდა ბარბარეს ეკლესია ნავთლუღის სასაფლაოს წმინდა ბარბარეს ეკლესია ნავთლუღის წმინდა ბარბარეს ეკლესია სურამის წმინდა ბარბარეს ეკლესია ფხოველის წმინდა ბარბარეს ეკლესია ქენქაანის წმინდა ბარბარეს ეკლესია ქორდის წმინდა ბარბარეს ეკლესია შალაურის წმინდა ბარბარეს ეკლესია ჩალაუბნის წმინდა ბარბარეს ეკლესია ციხისძირის წმინდა ბარბარეს ეკლესია ძეგლევის წმინდა ბარბარეს ეკლესია წითელწყაროს წმინდა ბარბარეს ეკლესია წყემის წმინდა ბარბარეს ეკლესია ჭანდრის წმინდა ბარბარეს ეკლესია ხეოთის წმინდა ბარბარეს ეკლესია ხის წმინდა ბარბარეს ეკლესია
გზა მშვიდობისა, ჯაყო!

„გზა მშვიდობისა, ჯაყო!” — სს „ქართული ფილმის“ 1973 წლის ქართული მხატვრული ფილმი, რომლის რეჟისორია მერაბ კოკოჩაშვილი. ფილმი გადაღებულია ნოდარ დუმბაძის რომანის - „ნუ გეშინია, დედას“ მიხედვით. ფილმი მესაზღვრეთა ხიფათიან ცხოვრებას ასახავს. ავთანდილ ჯაყელი სავალდებულო სამხედრო სამსახურს საზღვრისპირა სოფელში იხდის. ხშირად იგონებს დედ-მამას, მეგობრებს, მეზობელ გოგონას - დადუნას. გია იაშვილი (ავთანდილ ჯაყელი) სანდრო ერისთავი (პატარა ჯაყო) ვ. რამოევი (აბო) ნანი ჩიქვინიძე (დედა) ვასო (კოწო) ამაშუკელი (ვანიჩკა ბიძია) სლავა სტეპანენკო (შჩერბინა) გოგი შენგელია (მაიორი ჩხარტიშვილი) მაია პიპინაშვილი (დადუნა) ნანა ქავთარაძე (ფერიდე) რ. მამფორია (მევნუნე) ზურაბ ღავთაძე (გელა) რეზო ჭეიშვილი (მწერალი) ვ. პლუგატირი (პარხომენკო) ჯუმბერ შაქარაშვილი (ძნელაძე) „გზა მშვიდობისა, ჯაყო!“ [დაარქივებული] — ეროვნული ფილმოგრაფია გზა მშვიდობისა, ჯაყო! — კინოფილმების ინტერნეტ მონაცემთა ბაზა (ინგლისური)
ვერის წმინდა ესტატეს ეკლესია

ვერის წმინდა ესტატეს ეკლესია — XIX საუკუნის ყოფილი მართლმადიდებლური ეკლესია თბილისში. იდგა ვერეზე, ახლანდელი გიორგი ახვლედიანისა (იმდროინდელი ანასტასიას) და ლეო ქიაჩელის (ყოფილი ყორღანოვის) ქუჩების შესაყარზე. ჩვენამდე მოღწეული მწირი ცნობებით, ვერაზე, ამ ადგილას, წარსულში ღვთისმშობლის ეკლესია მდგარა. მას ამ სახელით პლატონ იოსელიანიც იხსენიებს. სავარაუდოდ ამ ეკლესიის ნაშთები ჯერ კიდევ შესამჩნევი იყო XIX საუკუნის 70-იან წლებში. ჟურნალ „დროების“ ცნობით (1877 წელი, № 12) აქვე უპოვიათ ქვა ქართული წარწერით: „აშენდა ესე წმ. ესტატეს ეკლესია ღვთისგან კურთხეულისა და ამაღლებულისა საქართველოს დედოფლის თამარის ბრძანებით“. 1901 წლის ერთი ცნობის მიხედვით, ღვთისმშობლის ეკლესიაში ინახებოდა ესტატეს წმინდა ნაწილები და აქვე დაკრძალული იყო მეფე ერეკლე II-ის ასული ქეთევანი. შემდგომში ეკლესია დანგრეულა და მის ადგილას XIX საუკუნეში აუშენებიათ აგურის ქარხანა. 1897 წელს მემამულე ყორღანოვმა ახალი ეკლესიის ასაგებად მიწის ნაკვეთი შესწირა ბოდბის დედათა მონასტერს. ახლადაშენებული ეკლესია თბილისის 1910 წლის გეგმაზეცაა დატანილი. 1923 წელს საბჭოთა ხელისუფლებამ ეკლესია გააუქმა და საცხოვრებელ სახლად გადააკეთა. აქ ცხოვრობდა ქართველი კომპოზიტორი მელიტონ ბალანჩივაძე, რაზეც გ. ახვლედიანის ქუჩის მხარეს (№ 2) გაკრული მემორიალური დაფა გვაუწყებს. წარსულში ეკლესიის არსებობაზე ქუჩის მხარეს შენობის ფასადზე შემორჩენილი რელიეფური ჯვრები მიუთითებს. ენციკლოპედია „თბილისი“, თბ., 2002. — გვ. 967, ISBN 99928-20-32-2.
ახმეტის მუნიციპალიტეტის სოფლების სია

ახმეტის მუნიციპალიტეტი შედის კახეთის მხარის შემადგენლობაში. საქართველოს ადგილობრივი თვითმმართველობის კოდექსის მიხედვით მუნიციპალიტეტი არის თვითმმართველი ერთეული, რომელსაც აქვს ადმინისტრაციული საზღვრები და ადმინისტრაციული ცენტრი. მუნიციპალიტეტს გააჩნია არჩევითი წარმომადგენლობითი და აღმასრულებელი ორგანოები, რეგისტრირებული მოსახლეობა და აქვს საკუთარი ქონება, ბიუჯეტი, შემოსულობები. მუნიციპალიტეტი საჯარო სამართლის იურიდიული პირია. მუნიციპალიტეტს ხელმძღვანელობს მერი. მუნიციპალიტეტი მართვის ოპტიმიზაციისათვის დაყოფილია ადმინისტრაციულ ერთეულებად. ახმეტის მუნიციპალიტეტის შემადგენლობაში შედის 1 ქალაქი, 15 ტერიტორიული ორგანო და 107 სოფელი (მთ შორის 51 ნასოფლარია). ახმეტის მუნიციპალიტეტის სოფლები ერთიანდებიან ახმეტის, დუისის, ზემო ალვანის, ზემო ხოდაშნის, თუშეთის (ომალოს), კასრისწყლის, მატანის, მაღრაანის, ოჟიოს, საკობიანოს, ქვემო ალვანის, ქისტაურის, შახვეტილას, ხალაწანისა და ჯოყოლოს ადმინისტრაციულ ერთეულებში. ახმეტის მუნიციპალიტეტის ფართობია 2207,6 კმ² და 2014 წლის აღწერის მიხედვით მოსახლეობის რაოდენობა შეადგენს 31 461 კაცს, ხოლო სიმჭიდროვეა 14,3 კაცი. მუნიციპალიტეტის ცენტრია ქალაქი ახმეტა. 2014 წლის აღწერის მიხედვით მუნიციპალიტეტის ყველაზე დიდი სოფელი მოსახლეობის მიხედვით არის მატანი (4451 ადამიანი), ახმეტიდან ყველაზე დიდი მანძილით დაშორებულია სოფელი კასრისწყალი (162 კმ.). ახმეტა კასრისწყალი ალავერდი არაშენდა არგოხი აწყური ახალდაბა ახალშენი ახშანი ახშნისველები ბაბანეური ბაყილოვანი ბირკიანი ბოჭორნა ბუღაანი დედისფერული დუისი დუმასტური ვეძები ზემო ალვანი ზემო ხალაწანი ზემო ხოდაშენი კვავლო კოღოთო კოჯორი კუწახტა მატანი მაღრაანი ნადუქნარი ომალო ომალო ოჟიო საბუე საკობიანო საჩალე ფიჩხოვანი 2 ქვემო ალვანი 1 ქორეთი ყვარელწყალი შახვეტილა შენაქო 3 4 5 ჩაჩხრიალა ჩიღო ძიბახევი წარო 6 ჭართალა ხევისჭალა 7 ხორბალო ხორხელი ჯოყოლო რუკაზე ციფრებით აღნიშნულია: 1 — ქვემო ხალაწანი 2 — ქისტაური 3 — შუა ხალაწანი 4 — ჩაბინაანი 5 — ჩარექაული 6 — წინუბანი 7 — ხველიანდრო ↑ საქართველოს ორგანული კანონი, ადგილობრივი თვითმმართველობის კოდექსი, მუხლი 2.2. დაარქივებულია ორიგინალიდან — 2024-02-26. ციტირების თარიღი: 2024-02-03. ↑ საქართველოს ორგანული კანონი, ადგილობრივი თვითმმართველობის კოდექსი, მუხლი 4.4. დაარქივებულია ორიგინალიდან — 2024-02-26. ციტირების თარიღი: 2024-02-03. ↑ 3.0 3.1 3.2 2014 წლის აღწერის ძირითადი შედეგები
ისაბალა ბაირამოვი

ისაბალა ბაირამოვი (აზერ. İsabala Bayramov, სრული სახელი:İsabala Əli oğlu Bayramov; დ. 1 სექტემბერი, 1967, ჰალავარი — გ. 20 იანვარი, 1990, ბაქო) — შავი იანვრის ტრაგედიის მსხვერპლი. დაიბადა 1967 წლის 1 სექტემბერს სომხეთის სსრ-ის გუგარქის რაიონის სოფელ ჰალავარში. სამხედრო სამსახურის შემდეგ კომის სსრ-ში გარკვეული პერიოდის განმავლობაში მუშაობდა პრაპორშჩიკად. 1988 წლის 7 დეკემბერს სპიტაკის მიწისძვრისას სახლის დანგრევისა და სომხეთიდან აზერბაიჯანელთა დეპორტაციის გამო მისი ოჯახი აზერბაიჯანში, ბაქოში გადავიდა საცხოვრებლად. გადასვლის შემდეგ სხვადასხვა ადგილას მუშაობდა. 19 იანვარს ბიძაშვილთან ერთად წავიდა მე-11 წითელი არმიის მოედანზე. დაახლოებით 00:30 საათზე, ისაბალა დაჭრეს ცეცხლსასროლი იარაღით, მიყენებული ჭრილობების შედეგად გარდაიცვალა სემაშკოს საავადმყოფოსკენ მიმავალ გზაზე. ტყვია მოხვდა თავში და დაუზიანდა თავის ქალა. დაკრძალეს შეჰიდთა ხეივანში. ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17(აზერბაიჯანული) ↑ Şəhidlər. ციტირების თარიღი: 2022-10-05(აზერბაიჯანული) ↑ Qara Yanvar şəhidləri. ციტირების თარიღი: 2015-07-17(აზერბაიჯანული)
სიღნაღის მუნიციპალიტეტის სოფლების სია

სიღნაღის მუნიციპალიტეტი შედის კახეთის მხარის შემადგენლობაში. საქართველოს ადგილობრივი თვითმმართველობის კოდექსის მიხედვით, მუნიციპალიტეტი არის თვითმმართველი ერთეული, რომელსაც აქვს ადმინისტრაციული საზღვრები და ადმინისტრაციული ცენტრი. მუნიციპალიტეტს გააჩნია არჩევითი წარმომადგენლობითი და აღმასრულებელი ორგანოები, რეგისტრირებული მოსახლეობა და აქვს საკუთარი ქონება, ბიუჯეტი, შემოსულობები. მუნიციპალიტეტი საჯარო სამართლის იურიდიული პირია. მუნიციპალიტეტს ხელმძღვანელობს მერი. მუნიციპალიტეტი მართვის ოპტიმიზაციისათვის დაყოფილია ადმინისტრაციულ ერთეულებად. სიღნაღის მუნიციპალიტეტის შემადგენლობაში შედის 2 ქალაქი, 12 ტერიტორიული ორგანო და 18 სოფელი. სიღნაღის მუნიციპალიტეტის სოფლები ერთიანდებიან ანაგის, ბოდბის, ბოდბისხევის, ვაქირის, ილიაწმინდის, მაღაროს, ნუკრიანის, საქობოს, ტიბაანის, ქვემო მაჩხაანის, ძველი ანაგისა და ჯუგაანის ადმინისტრაციულ ერთეულებში. სიღნაღის მუნიციპალიტეტის ფართობია 1251 კმ² და 2014 წლის აღწერის მიხედვით მოსახლეობის რაოდენობა შეადგენს 29 948 კაცს, ხოლო სიმჭიდროვეა 23,9 კაცი. მუნიციპალიტეტის ცენტრია ქალაქი სიღნაღი. 2014 წლის აღწერის მიხედვით მუნიციპალიტეტის ყველაზე დიდი სოფელი მოსახლეობის მიხედვით არის ბოდბისხევი (2665 ადამიანი), სიღნაღიდან ყველაზე დიდი მანძილით დაშორებულია სოფელი ერისიმედი (65 კმ.). სიღნაღი წნორი ანაგა ბოდბისხევი ერისიმედი ვაქირი ზემო ბოდბე ილიაწმინდა მაშნაარი მაღარო ნუკრიანი საქობო ტიბაანი ქვემო ბოდბე ქვემო მაჩხაანი ყარაღაჯი ძველი ანაგა ხირსა ხორნაბუჯი ჯუგაანი ↑ საქართველოს ორგანული კანონი, ადგილობრივი თვითმმართველობის კოდექსი, მუხლი 2.2 ↑ საქართველოს ორგანული კანონი, ადგილობრივი თვითმმართველობის კოდექსი, მუხლი 4.4 ↑ 3.0 3.1 3.2 2014 წლის აღწერის ძირითადი შედეგები
Long Walk Home: Music from the Rabbit-Proof Fence

Long Walk Home: Music from the Rabbit-Proof Fence — ალბომი პიტერ გებრიელის მიერ ფილმისთვის „კურდღლების მესერი“ შექმნილი მუსიკით. ალბომის ერთ-ერთი კომპოზიციაა „Cloudless“, რომლის მეორე ვერსია „Sky Blue“ შეტანილია გებრიელის ალბომში Up. ეს არის სიმღერა, რომელზეც გებრიელი მუშაობდა 20 წელი. ვოკალურ პარტიებს მასში ასრულებს ოთხეული Blind Boys of Alabama. ყველა სიმღერის მუსიკის ავტორი — პიტერ გებრიელი, გარდა მითითებულისა. ინფორმაცია საიტზე Discogs ↑ Long Walk Home: Music From The Rabbit-Proof Fence Reviews, Ratings, Credits, and More at Metacritic. Metacritic. ციტირების თარიღი: 7 ივნისი 2012. ↑ ერლეუაინი, Stephen T.. (2011)Long Walk Home: Music from the Rabbit-Proof Fence - Peter Gabriel. Allmusic. ციტირების თარიღი: 25 ივლისი 2011. ↑ ჯოუნსი, კრის. (20 ნოემბერი 2002) BBC - Music - Review of Peter Gabriel - Long Walk Home. BBC. ციტირების თარიღი: 25 ივლისი 2011. ↑ Serpick, Evan. (21 ივნისი 2002) Long Walk Home Review. Entertainment Weekly. დაარქივებულია ორიგინალიდან — 2012-06-07. ციტირების თარიღი: 7 ივნისი 2012. ↑ Peter Gabriel: Album Guide. Rolling Stone. დაარქივებულია ორიგინალიდან — 2012-08-10. ციტირების თარიღი: 7 ივნისი 2012.
კურსების დედაღვთისას მონასტერი

კურსების დედაღვთისას მონასტერი — არქიტექტურული ძეგლი ტყიბულის მუნიციპალიტეტში, სოფელ კურსებში, მდინარე წყალწითელას მარცხენა ნაპირზე. მონასტრის ტერიტორიაზეა დედაღვთისას სახელობის დარბაზული ეკლესია, რომელსაც სამხრეთიდან მოზრდილი ქვებით ნაგები გალავანი საზღვრავს. ეკლესია ახალი აღდგენილია. არქეოლოგიური სამუშაოების დროს ეკლესიის ტერიტორიაზე VI საუკუნის ქვის სტელა აღმოაჩინეს, რომელიც ეკლესიის დასავლეთითაა აღმართული. მონასტრის ტერიტორიაზეა ასევე აღდგომის სახელობის დარბაზული ეკლესია და სამრეკლო, რომელიც 2016-2018 წლებში ააგეს. მონასტრის მთავარ ჭიშკართან ქვაში გამოთლილი ორი საწნახელია. აქვეა ძველი წყარო, რომელსაც მოგვიანებით წრიული კოშკი დააშენეს. ასევე გვხვდება ძველი ბუხრის საპირე ქვა, ასევე ზეთის საპრესი და განამარხებული ხის ფრაგმენტებიც. მონასტრის ეზოს დასავლეთ ნაწილში საცხოვრებელი სამსართულიანი ნაგებობა, ხოლო აღმოსავლეთ ნაწილში დედაღვთისას ეკლესიის აღმოსავლეთით ხის ოდა სახლია აშენებული.  კულტურული მემკვიდრეობის პორტალი, № 44673
ადგილის დედა (ფილმი)

„ადგილის დედა“ — გოდერძი ჩოხელის 1976 წლის ქართული მხატვრული ფილმი. რეჟისორმა გადაიღო II კურსის სტუდენტობისას, ლანა ღოღობერიძის ჯგუფში სწავლისას. ფილმი დაფუძნებულია მისივე მოთხრობაზე „ადგილის დედა“. მთაში ყოველ კუთხეს თავისი მფარველი ანგელოზი, „ადგილის დედა“ ჰყავს. მთის მიტოვებული სოფლის „ადგილის დედად“ ქცეულა მოხუცი ქალი, რომელსაც მარტოობა ყოფნა-არყოფნის ზღვართან მიიყვანს, სახრჩობელას ჩამოაბამს, მაგრამ მწარე ფიქრებიდან საბალახოდან დაბრუნებული საქონლის ბღავილი გამოაფხიზლებს, მიახვედრებს – სიკვდილის უფლება არა აქვს. სანამ ცოცხალია, სოფელს სოფელი ერქმევა, მხოლოდ მის სიკვდილთან ერთად გაქრება სიცოცხლის ნიშან-წყალი ამ კუთხიდან. ადგილის დედა — კინოფილმების ინტერნეტ მონაცემთა ბაზა (ინგლისური) „ადგილის დედა“ [დაარქივებული] — ეროვნული ფილმოგრაფია
გელათის მამაღვთისას ეკლესია

გელათის მამაღვთისას ეკლესია — არქიტექტურული ძეგლი ტყიბულის მუნიციპალიტეტში, სოფელ გელათში. გელათის მამაღვთისას ეკლესია მცირე ზომის დარბაზული ნაგებობაა, აღმოსავლეთით ნახევარწრიული აფსიდით. ეკლესიას მოგვიანებით სამხრეთიდან და დასავლეთიდან მინაშენი აქვს მიდგმული. ეკლესიის ზომები 8x6 მეტრია, ხოლო მინაშენის ჩათვლით 11.5x8.5 მეტრი. მინაშენის კედლის სისქე 70 სანტიმეტრია, ეკლესიის კედლის სისქე 90 სანტიმეტრი. მკვლევრების აზრით, ეკლესია ადრეული შუა საუკუნეებით თარიღდება. ეკლესია ნაგებია კარგად ნათალი მოზრდილი ზომის კვადრებით კირის დუღაბზე. საპირე კედლის წყობა უფრო დიდი ზომის კვადრებია ვიდრე ინტერიერში. კარი დასავლეთ კედელში აქვს გაჭრილი. ეკლესიას მცირე ზომის ერთსაფეხურიანი ცოკოლი შემოუყვება. ნახევარწრიულ შვერილ აფსიდაში ორივე მხარეს მცირე ზომის ნიშებია დატანილი. ცენტრში ტრაპეზის ქვაა შემორჩენილი. ინტერიერში კედლებს დაბალი მერხები (ხარისხი) შემოუყვება. საკურთხეველი დანარჩენი სივრცისგან მცირედ გამოზიდული მხრებით არის გამოყოფილი. ეკლესია გადახურული იყო კრამიტით. ნაეკლესიარი მთლიანად მიწით იყო დაფარული. ამ ტერიტორიაზე 2023 წელს დასრულდა არქეოლოგიური გათხრები, რომლის შემდეგადაც გამოვლინდა ნაეკლესიარის შემორჩენილი კედლები ასევე, დაინომრა ტერიტორიაზე აღმოჩენილი ქვები.  კულტურული მემკვიდრეობის პორტალი, № 45666
ჩალჩიკომულა-დე-სესმა

ჩალჩიკომულა-დე-სესმის მუნიციპალიტეტი (ესპ. Municipio de Chalchicomula de Sesma) ― მუნიციპალიტეტი მექსიკის შტატ პუებლაში. 2015 წლის აღწერის მიხედვით, მუნიციპალიტეტის მოსახლეობა 46 778 ადამიანს შეადგენს. მუნიციპალიტეტის ფართობია 364.85 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ჩაპულკო

ჩაპულკოს მუნიციპალიტეტი (ესპ. Municipio de Chapulco) ― მუნიციპალიტეტი მექსიკის შტატ პუებლაში. 2015 წლის აღწერის მიხედვით, მუნიციპალიტეტის მოსახლეობა 7 752 ადამიანს შეადგენს. მუნიციპალიტეტის ფართობია 146.7 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ჩიაუტლა-დე-ტაპია

ჩიაუტლა-დე-ტაპიის მუნიციპალიტეტი (ესპ. Municipio de Chiautla de Tapia) ― მუნიციპალიტეტი მექსიკის შტატ პუებლაში. 2020 წლის აღწერის მიხედვით, მუნიციპალიტეტის მოსახლეობა 21 699 ადამიანს შეადგენს. მუნიციპალიტეტის ფართობია 804.30 კმ². ↑ https://www.inegi.org.mx/contenidos/productos/prod_serv/contenidos/espanol/bvinegi/productos/nueva_estruc/702825197940.pdf ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ჩიაუცინგო

ჩიაუცინგოს მუნიციპალიტეტი (ესპ. Municipio de Chiautzingo) ― მუნიციპალიტეტი მექსიკის შტატ პუებლაში. 2020 წლის აღწერის მიხედვით, მუნიციპალიტეტის მოსახლეობა 22 039 ადამიანს შეადგენს. მუნიციპალიტეტის ფართობია 44.66 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ჩიკონცუაუტლა

ჩიკონკუაუტლის მუნიციპალიტეტი (ესპ. Municipio de Chiconcuautla) ― მუნიციპალიტეტი მექსიკის შტატ პუებლაში. 2015 წლის აღწერის მიხედვით, მუნიციპალიტეტის მოსახლეობა 16 569 ადამიანს შეადგენს. მუნიციპალიტეტის ფართობია 89.56 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ჩიჩიკილა

ჩიჩიკილის მუნიციპალიტეტი (ესპ. Municipio de Chichiquila) ― მუნიციპალიტეტი მექსიკის შტატ პუებლაში. 2015 წლის აღწერის მიხედვით, მუნიციპალიტეტის მოსახლეობა 25 978 ადამიანს შეადგენს. მუნიციპალიტეტის ფართობია 109.721 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ჩიგმეკატიტლანი

მუნიციპალიტეტი (ესპ. Municipio de Chietla) ― მუნიციპალიტეტი მექსიკის შტატ პუებლაში. 2015 წლის აღწერის მიხედვით, მუნიციპალიტეტის მოსახლეობა 1 137 ადამიანს შეადგენს. მუნიციპალიტეტის ფართობია 28.06 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ჩიგნაუტლა

ჩიგნაუტლის მუნიციპალიტეტი (ესპ. Municipio de Chignautla) ― ქალაქი და მუნიციპალიტეტი მექსიკის შტატ პუებლაში. 2015 წლის აღწერის მიხედვით, მუნიციპალიტეტის მოსახლეობა 34 196 ადამიანს შეადგენს. ნაუატლიზე მუნიციპალიტეტის სახელწოდება „ცხრა მდინარის ადგილს“ ნიშნავს. ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ჩიგნაუაპანი

ჩიგნაუაპანის მუნიციპალიტეტი (ესპ. Municipio de Chignahuapan) ― ქალაქი და მუნიციპალიტეტი მექსიკის შტატ პუებლაში. 2020 წლის აღწერის მიხედვით, მუნიციპალიტეტის მოსახლეობა 66 464 ადამიანს შეადგენს. მუნიციპალიტეტის ფართობია 761.916 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010